Saudi-Arabian pelaajat astelivat kentälle ennen karsintaottelua.

Saudi-Arabian pelaajat astelivat kentälle ennen karsintaottelua. AOP

Saudi-Arabian jalkapallomaajoukkueen pelaajien käytös torstaisessa MM-karsintaottelussa Australiaa vastaan on nostattanut kohun. Siinä missä Australian pelaajat kunnioittivat viime torstaina Lontoossa tapahtuneen terrori-irskun uhreja hiljaisella hetkellä, eivät saudipelaajat ottaneet kunnianosoitukseen osaa.

Kun Australian pelaajat kokoontuivat ennen Adelaidessa pelatun ottelun alkua keskiympyrään riviin, keskittyi Saudi-Arabian pelaajat verryttelyyn. Venyttely ja hajallaan seisoskelu jatkui irvokkaasti koko minuutin ajan. Hiljaisen hetken jälkeen australialaisfanit buuasivat rajusti saudipelaajien käytökselle.

Australian pelaajat ryhmittyivät ennen ottelua riviin kunnioittaakseen Manchesterin terrori-iskun uhreja minuutin hiljaisella hetkellä. AOP

London Bridgellä sattuneessa iskussa kuoli kahdeksan ihmistä, joista kaksi oli australialaisia. Iskun tehneillä terroristeilla epäillään olleen kytköksiä Lähi-Itään, joskaan ei tiettävästi Saudi-Arabiaan. Saudi-Arabian hallitus on myös tuominnut iskun.

Kolmannen kierroksen karsintaottelu päättyi Australian 3-2-voittoon. Aasian karsintojen lohko B:n kärki on nyt tasainen: Japani, Saudi-Arabia ja Australia ovat kaikki tasapisteissä, kun vain kaksi parasta etenee suoraan ensi vuoden MM-lopputurnaukseen.

Korjaus 8.6.2017 kello 20.30: Hiljaisella hetkellä kunnioitettiin Lontoon terrori-iskun, ei 22.5. tapahtuneen Manchesterin iskun uhreja.